Berezina

Biarezina (), Berezina (), Bereza, Beržūnė – upė Baltarusijoje. Dniepro dešinysis intakas. Prasideda šalies šiaurėje, pelkėtoje Minsko aukštumoje. Teka į pietus ir pietryčius per Berezinos Vidurupio lygumą. Įteka į Dnieprą ties Goravlio gyvenviete.

Didžiausi intakai: Bobras, Kleva, Olsa, Ola (kairieji), Aina, Svisločė (dešinieji).


Užšalusi nuo gruodžio iki balandžio. Upės aukštupyje įkurtas 760 km² Berezinos biosferos draustinis. Laivuojama 505 km nuo žiočių. Prie Berezinos įsikūrę: Barysavas, Berazino, Babruiskas, Svetlahorskas.

Lietuvių kartografijoje randamas ir pavadinimas Didžioji Bereza, ypač norint ją atskirti nuo kitos Beržūnės (Nemuno dešiniojo intako). Pastaroji kartais vadinama Vakarų Beržūnės vardu. Etnologas Arvydas Norkūnas siūlo šį Nemuno intaką vadinti Beržūnėlės, dar geriau – Beržynės ar Beržės vardu, o Dniepro intaką – Pietų Beržūna. „Lietuvių enciklopedija“ nurodo, kad upė seniau buvusi Lietuvos ir Rusijos siena.Lietuvių enciklopedija, t. II, Boston: Lietuvių enciklopedijos leidykla, 1954, p. 408–409 1812 m. lapkričio 26–28 d. rusai užpuolė besikeliančią per Bereziną atsitraukiančią Napoleono armiją, ir netoli įvyko Berezinos mūšis.

 Išnašos 

Kategorija:Baltarusijos upės